section_heading: Povijest stranke
paragraph_text: Stranka je osnovana 4. studenog 1918. kao Socijalistička radnička stranka Grčke (akronim: SEKE, grčki: Σοσιαλιστικό Εργατικό Κόμμα Ελλάδας, Sosialistiko Ergatiko Komma Elladas) s osnivačem i prvim liderom Avramom Benarojom, sefardskim židovom, učiteljem i radničkim vođom iz Soluna. Stranku je vodio peteročlani Centralni komitet u sastavu; N. Dimitratos, D. Ligdopoulos, M. Sideris, A. Arvanitis i S. Kokinos. Grčko-turski rat 1919.-1922. SEKE je proglasio imperijalističkim, i pozvao je grčke vojnike da dezertiraju, čak i da okrenu svoje oružje protiv vlastitog kralja. Na Drugom kongresu u travnju, 1920. SEKE, je odlučio pristupiti Trećoj internacionali, zbog toga je promijenio ime u Socijalistička radnička stranka grčkih - komunista (SEKE-K). Izabran je novi Centralni komitet, koji je uključivao; N. i P. Dimitratosa, Y. Kordatosa, G. Doumasa i M. Siderisa. Na Trećem izvarednom kongresu stranke u studenom, 1924. promijenjeno je ime stranke u Komunistička stranka Grčke (KKE) i potpuno su prihvaćeni principi radikalnog marksizma-lenjinizma. Za generalnog tajnika izabran je Pandelis Pouliopoulos. I pored toga što je formalno-pravno stranka bila legalna otpočeli su procesi protiv članova zbog njihovih uvjerenja (1924. Katochyrotikon, 1929. Idionymon, i drugi ). Osobit progon otpočeo je od 1936. za režima Joannis Metaxasa. Mnogi od članova stranke su pozatvarani ili internirani na izolirane otoke.